Di tmetti taqbaylit zzewaǧ icud aṭas ɣer leqwanen n tmett i, deg-s ad d-naf d akken tameṭṭut taqbaylit ur tesɛi ara awal neɣ array, neɣ ad deffaɣ meggal tawacult-is, imi akka i tebna si zik tmetti taqbaylit neɣ tawacult taqbaylit taqburt, s leqwanen ur yezmir yiwen ad yexdem ayen is yehwan neɣ ayen i yefɣen kan fella-s. Aka is teḍra i Zahra neɣ aṭas n tulawin am nettat, imi amezwaru id yusan ad inaseb ad ttefken, hed ur isteqsay ɣef array-is.